Diari Oficial de la Generalitat Valenciana


Sumari del DOGV 6362, del 24-09-2010 (2010/10626)

Subhasta extrajudicial de finques a Guardamar del Segura.
---------------------------------------------------------

### Dades del document

Número de DOGV
:   6362

Data del DOGV
:   24-09-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/10275


Organisme emissor
:   Notaria de Jaime Blanco Martin

Tipus de document
:   Subhasta

Subhasta extrajudicial de finques a Guardamar del Segura. [2010/10491]  
Jo, Jaime Blanco Martín, notari del Col·legi de València amb residència en aquesta vila, faig constar:   
Que en aquesta notaria, sítia al carrer Major, número 18, de 03039 Guardamar del Segura (Alacant), es du a terme venda extrajudicial, conforme a l'article 129 de la Llei Hipotecària, de les següents finques hipotecades:  
Al terme municipal de Guardamar del Segura (Alacant), avinguda del Port, número 33, i carrer del Mestre Joaquín Cartagena Aldeguer, número 6, conjunt denominat Naturamar.  
1) Una quota de participació equivalent a tres-centes cinquanta-huitenes parts indivises, de la finca que a continuació es descriurà, que a l'efecte d'ús i gaudi es concreta en la plaça de garatge número 87, que limita: dreta, plaça de garatge 86; esquerra, plaça de garatge 88; aquesta plaça compta amb una superfície de dos metres i vint centímetres d'ampla per quatre metres i setanta-cinc centímetres de llarga.   
Número u. Local siti en planta o nivell de soterrani i destinat a aparcaments i trasters. Té l'entrada per a vehicles a través de rampa que partix de carrer situat en el límit est del solar; hi ha, així mateix, tres entrades/eixides per a persones a través d'escales que comuniquen amb la zona exterior o nivell de rasant del solar o urbanització. Té una superfície total construïda de tres mil huit-cents noranta-quatre metres i seixanta-sis decímetres quadrats (3.894,66 m²) i limita, segons s'hi accedix a través de rampa per a vehicles, dreta (límit nord del solar) amb parcel·les del pla parcial; esquerra, amb subsòl de la urbanització o solar general; fons, amb carrer del pla parcial en el límit oest del solar; i front, subsòl de la urbanització o solar general i carrer del pla parcial en el límit est del solar.   
Quota: 14,24%.  
Inscripció: Registre de la Propietat de Guardamar del Segura al tom 2593, llibre 617, foli 63, finca número 33651/87, inscripció 1.  
2) Component quaranta-dos. Habitatge situat al bloc I, planta huitena, tipus I. Es compon de diverses dependències i serveis i terrassa. Té una superfície útil de cent dèsset metres i setanta-quatre decímetres quadrats (117,74 m²) i construïda de cent cinquanta-huit metres i trenta-cinc decímetres quadrats (158,35 m²). Limita front, passadís distribuïdor de la planta i volades de la urbanització; esquerra, volades de la urbanització i de l'edifici; dreta, habitatge tipus J de la mateixa planta i fons, volades de la urbanització.  
Li correspon com a annex inseparable la plaça d'aparcament per a vehicles situada a l'aire lliure i assenyalada amb el número cent seixanta-nou amb una superfície d'onze metres i huitanta decímetres quadrats (11,80 m²) i que limita: front, zona comuna de maniobra; dreta, plaça 168; esquerra, plaça 170; i fons, parcel·les del pla parcial.  
Quota: 0,8500%.  
Inscripció: Registre de la Propietat de Guardamar al tom 2103, llibre 454, foli 103, finca número 33045, inscripció 5.  
En la notaria tindran lloc:  
La 1a subhasta d'aquestes el dia 20 d'octubre de 2010 a les 10.00 hores; el tipus base serà el de catorze mil trenta-set euros i vint-i-huit cèntimos (14.037,28 €) per a la plaça de garatge, i de tres-cents seixanta-nou mil dos-cents quaranta euros i setanta-quatre cèntims (369.240,74 €) per a l'habitatge, i s'hauran d'efectuar les licitacions per separat.  
Si no hi ha postor o si resulta fallida, la 2a subhasta es realitzarà el dia 10 de novembre de 2010, a les 10.00 hores; el tipus base d'eixida serà el 75% del corresponent a la primera; i en els mateixos casos la 3a subhasta el dia 1 de desembre de 2010, a les 10.00 hores, sense subjecció a tipus.  
La documentació i certificació del registre a què es referixen els articles 236.a i 236.b del Reglament Hipotecari poden consultar-se en la notaria. S'entendrà que tot licitador accepta com a bastant la titulació. Les càrregues, gravàmens i assentaments anteriors a la hipoteca que s'execute continuaran subsistents. Els licitadors hauran de consignar prèviament a la subhasta en la notaria de Jaime Blanco Martín sítia al carrer Major, número 18, de 03464 Guardamar del Segura (Alacant), una quantitat equivalent al 30% del tipus que corresponga en la 1a i 2a subhasta i en la 3a un 20% del tipus de la segona. Podran fer-se postures per escrit en plec tancat, adjuntant el justificant del depòsit previ fins al moment de la subhasta. A l'efecte de la consignació es designa com a compte el següent: 2090 7060 94 5511807498.  
Guardamar del Segura, 15 de setembre de 2010.- El notari: Jaime Blanco Martín.